open-index/open-wikipedia-markdown huggingface dataset:
1199 Geldonia

**1199 Geldonia** er en hovedbelteasteroide og går i bane innenfor asteroidefamilien Eos. Den ble oppdaget 14. september 1931 av Eugène Joseph Delporte ved Observatoire Royal de Belgique i Uccle.

## Referanser


## Eksterne lenker
*
1200 Imperatrix

**1200 Imperatrix** er en hovedbelteasteroide. Den ble oppdaget 14. september 1931 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Eksterne lenker
*
Gastón Parra Luzardo

**Gastón Parra Luzardo** (født 1933, død 14. desember 2008) var en venezuelansk økonom. 

Han var utdannet innen økonomi ved University of Zulia, og var sentralbanksjef (*President*) i Venezuelas sentralbank fra 2005 til sin død. 

Før han ble sentralbanksjef var han bl.a. visesentralbanksjef i 2000, og han har vært styreformann i den statlige oljegiganten Petroleos de Venezuela S.A. (PDVSA). 

## Referanser


## Eksterne lenker
* Latin American Herald Tribune - ''Venezuelan Central Bank Chief Gaston Parra Dies''
Sevinc

**Sevinc** (tyrkisk Sevinç) er et tyrkisk kvinnenavn som betyr «glede». Navnet brukes også som etternavn.

## Utbredelse
*Sevinc* eller *Sevinj* (aserbajdsjansk Севиндж) er det mest brukte kvinnenavnet i Aserbajdsjan.

|}

## Kjente personer med navnet
Personene i listen er ordnet kronologisk etter fødselsår.
* Sevinc Osmanqızı (f. 1969), aserbajdsjansk journalist
* Sevinç Erbulak (f. 1975), tyrkisk skuespiller
* Sevinc Bəyaz, aserbajdsjansk sanger
* Sevinc Musayeva, aserbajdsjansk sanger
* Sevinj Asgarova, norsk pianist

## Referanser


## Eksterne lenker
Viminalhøyden

**Viminalhøyden** (Latin *Collis Viminalis*, Italiensk *Viminale*) er den minste av Romas syv høyder.  En topp formet som en finger peker mot sentrum av Roma mellom Quirinalhøyden i nordvest og Esquilinhøyden i sørøst. Her ligger Teatro dell'Opera di Roma og Termini jernbanestasjon.

På denne høyden lå i antikken Castra Praetoria.

## Litteratur
* Filippo Coarelli: *Rom. Ein archäologischer Führer.* Verlag von Zabern, Mainz 2000, ISBN 3-8053-2685-8, S. 240–254.

## Eksterne lenker
* Samuel Ball Platner, ''A Topographical Dictionary of Ancient Rome'': Viminal Hill
*
Faroe Seafood

**Faroe Seafood** var et salgssamvirke som eksporterte fiskeprodukter fra Færøyene.

Faroe Seafood hadde sine røtter i Føroya Fiskaexport, som ble etablert i 1936 av færøyske fiskeeksportører med hjelp fra den danske stat. Dette samvirket la ned sin virksomhet i 1942. Etter den andre verdenskrig fikk fiskebåtrederen Dánjal Niclasen og sakføreren Leif Waagstein i oppdrag å gjenreise samvirket. Føroya Fiskasøla ble opprettet i 1948. Færøyenes regjering gav samvirket monopol på eksport av saltet fisk og klippfisk i fem år.

I 1950-årene måtte Sjóvinnubankin ta mange av tapene ved konkursene i den færøyske fiskeflåten. Føroya Fiskasøla spilte en nøkkelrolle i gjenreisningen av banken. Heretter eide samvirket en tredjedel av aksjene i banken.

Føroya Fiskasøla var lenge øygruppens største virksomhet. I 1970- og 1980-årene ble nesten all fisk fra Færøyene eksportert gjennom samvirket. Det ble etablert datterselskaper med videreforedling eller salgskontor i Danmark og Storbritannia. Internasjonalt gikk samvirket under navnet Faroe Seafood.

Føroya Fiskasøla fikk store økonomiske problemer under bankkrisen på Færøyene i 1990-årene. I 1994 ble samvirket omdannet til et aksjeselskap. Føroya Fiskasøla og fiskeindustribedriften United Seafood ble etter hvert nasjonalisert av danske og færøyske myndigheter. Den danske stat trakk seg ut i 1998. I 2005 ble Føroya Fiskasøla og United Seafood ble fusjonert til Faroe Seafood. Selskapet ble deretter privatisert.

Eik Banki på Færøyene kollapset som følge av finanskrisen i 2008 og førte så til en konkurs i Faroe Seafood i 2010. Konkursboet med fiskefartøyer og foredlingsanlegg ble kjøpt av færøyske og islandske fiskeprodusenter.

## Se også
*Fiskeri på Færøyene

## Referanser
Sankt Peders Stræde (København)

**Sankt Peders Stræde** er en gate i Indre By i København. Den går mellom Vester Voldgade ved Jarmers Plads og Nørregade og passerer undervejs Larsbjørnsstræde/Teglgårdsstræde og Larslejsstræde. 

Gaten er oppkalt etter Sankt Petri kirke som ligger i Nørregade-enden. I middelalderen var det i tillegg et karmelitterkloster i gaten; klosteret ble senere til Valkendorfs Kollegium. Københavns Universitet har gjennom mange århundrer vært en viktig faktor i gaten.

## Referanser
Tom Weinholdt

**Tom Weinholdt** (født 9. mars 1947 i Oslo, død 3. september 2007 samme sted) var en norsk sakprosaforfatter og fysioterapeut.

Weinholdt var fotballspiller, og spilte blant annet for Skeid på 1960-tallet. Han skåret 6 mål på 26 kamper i perioden 1965 til 1968. Han kom tilbake til klubben som trener for aldersbestemte lag, og senere som fysioterapeut.

Weinholdt har bidratt til en rekke fagbøker. Blant annet læreboka *Idrettens treningslære* utgitt på Universitetsforlaget i 1992. Boken var bygget på pensum for Idrettsfag. I 1997 skrev han barne- og ungdomsboka *Til finalen! – med Luckies til Norway Cup* utgitt på Libretto forlag. 

Han var far til danseren og freestyle ballkunstneren Mats Weinholdt.

## Bibliografi
* 1992: *Idrettens treningslære* Universitetsforlaget, medforfattere: Asbjørn Gjerset, Eystein Enoksen, m.fl. ISBN 9788200033035
* 1997: *Til finalen! – med Luckies til Norway Cup*, Libretto forl., ISBN 9788278860120
* 2006: *Hva gjør jeg nå?: medisinsk håndbok for voksne med ansvar for barn og unge*, Libretto forlag, medforfattere: Elisabeth Giil, Thomas Weinholdt, m.fl. ISBN 9788278861561

## Referanser
Skjeggøks

En **skjeggøks** er en våpenøks som var vanlig i vikingtid og middelalder. Skjeggøksen kjennetegnes på at eggen er forlenget bakover langs skaftet, slik at egglengden er forholdsvis mye lenger enn på en alminnelig vedøks og de første kampøksene. Skjeggøks skal ha blitt brukt ved drapet på Grim i Egilsoga.

## Referanser


## Eksterne lenker
* http://tb.no/nyheter/spennende-funn-etter-slaget-pa-re-1.6219544
*https://snl.no/Egils_saga
De egadiske øyer

**De egadiske øyer** (latin: *Aegates insulae*; italiensk: *Isole Egadi*) er en øygruppe av små fjellkledde øyer i Middelhavet, nordvest for Sicilia i Italia, nær byen Trapani.

Favignana (*Aegusa*) er den største av øyene og ligger 15 km vest for Trapani. Levanzo (*Phorbantia*) ligger 12 km mot vest, mens Marettimo, kalt *Iera Nesos* i antikken, ligger 24 km vest for Trapani. Det er også noen mindre øyer mellom Favignana og Sicilia. 

I 1987 hadde øyene omtrent 5&nbsp;000 innbyggere totalt. Hovednæringen til øyboerne er fiske, og her ligger blant annet det største tunfiskeriet i Sicilia. 

En har funnet spor etter grottemaleri fra yngre steinalder i grotter på Favigana og Levanzo.

Øyene var åsted for tapet til den kartagesiske flåten for C. Lutatius Catulus i 241 f.Kr. som var slutten på den første punerkrigen.

Øyene hørte til Pallavicini-familien fra Genova fram til 1874, da de ble kjøpt av Florio-familien fra Palermo.

## Kilder
*
Varg Veum – I mørket er alle ulver grå (hørespill)

***Varg Veum: I mørket er alle ulver grå*** er et norsk kriminalhørespill i fire deler om privatdetektiven Varg Veum som gikk på NRK Radio i 1993. Privatetterforsker Varg Veum må fullføre etterforskningen til en pensjonerte politivenn som blir alvorlig skadet. Saken han etterforsket har forgreninger til en folkesky millionær og til en angiver og drapsmann som opererte i okkupasjonsårene. Rollen som Varg Veum spilles av Bjørn Willberg Andersen. Dette er det første hørespillet om Varg Veum og er basert Gunnar Staalesens bok med samme navn fra 1983. Staalesen var også med å dramatisere den for radio. Regi er ved Line Rosvold.

Den ble utgitt på Lydbok av Lydbokforlaget i 2006.

## Medvirkende

## Referanser
Nordtangen holdeplass

**Nordtangen holdeplass** var en holdeplass på Gjøvikbanen mellom Gran og Jaren. Nordtangen stasjon ble åpnet i 1961. Stasjonen blir kun betjent av tog for grupper på minst 10 personer siden juni 2006 etter at Gjøvikbanen gikk ut på anbud.

Stans på Nordtangen må forhåndsbestilles via NSB sitt kundesenter for gruppereiser.

## Litteratur
* 
* 

## Eksterne lenker
Regitze Grubbe

**Regitze Grubbe** (født 1618 på Halsted Kloster, død 1689 på Bornholm) var datter av Jørgen Grubbe (død 1640) og Lene Rud. 

## Biografi
Regitze ble i 1641 gift med Hans Ulrik Gyldenløve til Vindinge, en utenekteskapelig sønn av Christian IV og Karen Andersdatter. Ektemannen døde dog allerede i 1645 av alkoholrelaterte sykdommer. 

Regitze er blitt mest kjent for sitt forhold til den meget omtalte rettssak som ble anlagt mot Agnete Sophie Budde for dennes forsøk på å forgifte grevinne Parsberg. Striden handlet dels om et vindu som vendte ut fra den enes gård til den andens på Østergade i København, samt det faktum, at grevinnen hadde fått høyere rang enn hun selv. Regitze skulle ha overtalt Agnete Sophie til, mot betaling, å forgifte grevinnen med rottekrutt. Ved Højesteretsdom av 26. august 1678, dømtes Regitze Grubbe til livsvarig forvisning på Bornholm. Her døde hun så i 1689.  

Hun var svigerinne til bl.a. Jørgen Kaas.

## Referanser


## Eksterne lenker
* Dansk biografisk Lexikon om Regitse Grubbe
Kosovos president

**Kosovos president** (albansk: Presidenti i Kosovës; serbisk: Председник Косова, romanisert: Predsednik Kosova), offisielt **presidenten i Republikken Kosovo**, er Kosovos statsoverhode. Presidenten velges indirekte av parlamentet.

## Liste over presidenter siden 1992

## Referanser


## Eksterne lenker
*  Offisielt nettsted
Prisindeks

En **prisindeks** angir forholdet mellom prisen på et gode i et år i forhold til et basisår. En prisindeks gir muligheter for å beregne vekst i en størrelse over tid eller mellom ulike geografiske områder. I Norge utarbeider Statistisk sentralbyrå blant annet konsumprisindeksen som et mål på prisstigning.

## Referanser
Fritz

**Fritz** er tysk mannsnavn dannet som en kjæleform av *[[Friedrich]]*.

*Fritz* har svensk navnedag 18. juli. Formen *Frits* har norsk navnedag 10. oktober.

## Etymologi
*Fritz* er en opprinnelig tysk kjæleform av mannsnavnet *[[Friedrich]]*, som er dannet av *fred*, «fred, vern», og *rik*, «mektig, hersker». *Frits* er en nordisk skrivemåte av navet. *Frits* er også en nederlandsk kjæleform av *[[Frederik]]*.

## Utbredelse
*Fritz* var, sammen med andre former av navnet, det fjerde vanligste mannsnavnet i Tyskland i senmiddelalderen. *Fritz* er kjent brukt i Sverige fra 1621. Formen *Frits* er kjent brukt i Danmark fra 1500-tallet. I Norge var *Frits* mest brukt på andre halvdel av 1800-tallet.

*Fritz* er i dag et vanlig navn i Sveits og Tyskland.

|}

## Kjente personer med navnet
Personene i listen er ordnet kronologisk etter fødselsår.
* Fritz Reuter (1810–1874), tysk forfatter
* Frits Thaulow (1847–1906), norsk maler
* Fritz Haber (1868–1934), tysk kjemiker og nobelprisvinner
* Fritz Brupbacher (1874–1945), sveitsisk anarkist
* Fritz Kreisler (1875–1962), østerriksk fiolinist og komponist
* Frits Zernike (1888–1966), nederlandsk fysiker og nobelprisvinner
* Fritz Lang (1890–1976), østerriksk-amerikansk filminstruktør og manuskriptforfatter
* Fritz Glarner (1899–1972), sveitsisk maler
* Frits Philips (1905–2005), nederlandsk forretningsmann
* Fritz Sennheiser (1912–2010), tysk oppfinner og gründer
* Fritz Røed (1928–2002), norsk billedhugger
* Frits Helmuth (1931–2004), dansk skuespiller
* Fritz Moen (1941–2005), nordmann kjent som offer for dobbelt justismord
* Fritz Schaefer (f. 1944), amerikansk kjemiker
* Fritz Springmeier (f. 1955), amerikansk konspirasjonsteoretiker og religiøs aktivist

## Annen bruk av navnet
* Fritz the Cat, amerikansk tegneserie

## Referanser


## Eksterne lenker
Bror Lindh

**Bror Lindh** (født 1877 i Frykerud, Kils kommun, Värmland, død 1941 i Karlstads kommun, Värmland) var en svensk kunstner. Han var en del av Rackengruppen.

## Biografi
Etter skolegangen hjalp han faren som arbeidet som yrkesmaler og dekorasjonsmaler. Han dro senere til Arvika der han fikk undervisning av maleren Gustaf Fjæstad. Gustaf syntes unggutten hadde talent og oppfordret ham til å søke plass på Konstnärsförbundets målarskola. Han ble antatt der i 1899, men har var mer interessert i studentlivet enn av undervisningen. 

I disse kretser møtte han motejournalisten Elsa Klein, som han forelsket seg i. Hun besvarte imidlertid ikke hans følelser, og skuffet dro han til Värmland der han sammen med kameraten Walter Hülphers bestemte seg for å leve et liv i kyskhet og fattigdom. Etter en tid vendte kameratene tilbake til et mer normalt liv. Bror tok igjen leksjoner hos Gustaf Fjæstad og utviklet en egen stil med dempede fargetoner. På 1920-tallet trakk han seg tilbake og levde isolert. Han døde i 1941.

## Referanser


## Kilder
* Rackstadmuseet
Racken

**Racken** er en innsjø som ligger i Arvika kommun 5 kilometer nordøst for Arvika sentrum. 

Vannet i Racken kommer fra Viksälven. Racken dekker 6 kvadratkilometer, har maksimal dybde på 52 meter og middeldybde på 28 meter. Høyden over havet er 94,7&nbsp;m. Den brukes som drikkevannskilde for Arvika. 

Racken er best kjent som innsjøen der kunsterne i Rackengruppen virket. 

## Eksterne lenker
* Kart og bilder
Skattkista

**Skattkista** er et norsk leksikon i fire bind, utgitt 1951-53 av Johan Grundt Tanum forlag med stoffredaktørene Nic. Stang og Hjalmar Helgesen,  Fridthjof Sørensen som billedredaktør, redaksjonssekretær Helga Lund Prestrud og drøyt femti fagfolk.  At det var nyskapende mente forlagseier Johan Grundt Tanum, som utdypte «I de to sideløpende spalter gir den følgende: I den ene oppslagsstoff i leksikonform, i den andre artikler om emner som er viktige».
Altså, 1) mange korte vanlige leksikon-artikler i alfabetisk rekkefølge (forfattet for det meste, av Hjalmar Helgesen), og 2) noen få utvalgte lange artikler som gikk i dybde (forfattet av inviterte fagfolk). Forlagssjefen poengterte også at «dette verket skal tjene som bindeledd i hjemmene mellom eldre og ungdommen».  Fjerde og siste bind utkom våren 1953.
# A-For (383 sider, 1951)
# For – Kop (367 sider, 1952)
# Kor – Prop,  (372 sider, 1952)
# Pros – Å (491 sider, 1953)
Et revidert opplag i 1960 hadde følgende inndeling
# A – Fi (434 sider, 1959)
# Fj – Kop (467 sider, 1960)
# Kor – Rh (495 sider, 1960)
# Ri – Å (512 sider, 1960)
## Referanser
Maja Fjæstad

**Kerstin Maria «Maja» Fjæstad** (født *Hallén* 30. mai 1873 i Hörby församling, død 15. november 1961 i Arvika) var en svensk kunstner.

Hun var et av medlemmene i Rackengruppen i Arvika som ble dannet av henne selv, mannen Gustaf og skulptøren Christian Eriksson. Dette kom senere til å bli sentrum for en rekke produktive kunstnere. Maja og Gustav holdt kurs i veving. Hennes betydning for husflid i Värmland var stor.

Hun stod modell for Christian Erikssons byste av Jenny Lind på Kungliga Operan i Stockholm.

Hennes første ordentlige bestilling var en pute til Hjalmar Lundbohms bolig i Kiruna. Fjæstad fikk sitt gjennombrudd som kunstner allerede i 1897 ved en av utstillingene til Konstnärsförbundet. Hun hadde stor suksess som portrettmaler, ikke minst ved utstillinger i England, der hennes malerier ble tatt i samlingene til Londons kunstmuseer. I senere over gikk hun over til tre- og linoleumssnitt, og hennes blomstermotiver er godt kjent, blant annet «Björkhänge».

I 1922 dannet hun sammen med kolleger foreningen Arvika Konsthantverk med en butikk for salg av sine produkter. Butikken, som har vært i samme lokale siden 1924, er Sveriges eldste spesialbutikk for lokalt kunsthåndverk.

15. juli 1898 giftet hun seg med Gustaf Fjæstad i Väsby kyrka, Väsby församling. Paret fikk fire barn.

## Referanser
Rackstadmuseet

**Rackstadmuseet** i Arvika er et svensk kunstmusem.

Museet presenterer verk av kunstnerne i Rackstadgruppen samt øvrige tidligere og nåværende kunstnere og kunsthåndverkere i Arvikabygden. 

## Referanser


## Eksterne lenker
* Rackstadmuseets nettsted
Solveig Widerøe

**Solveig Agnes Widerøe** (født **Schrøder**; 1914–1989) var en norsk motstandskvinne, av Gunnar Sønsteby omtalt som «en sentral person i motstandsbevegelsen fra desember 1942». Hun hadde tre barn og mannen Viggo Widerøe (flyger) var i tyske konsentrasjonsleire, mens hun selv bedret matforsyning i Danskehjelpen og ga dekning på Voksenlia til britiske offiserer på oppdrag i Norge, samt ly og pleie til en sterkt skadet Birger Rasmussen.

Med Viggo Widerøe giftet hun seg i 1935 og ble med på flyveoppdrag i polare strøk. I 1936-37 med ekspedisjonen «Thorshavn IV» til Øst-Antarktis for luftfotografering. Datteren Turi Widerøe (født 1937) ble den første kvinnelige flyger i et større flyselskap da hun i 1968 ble flyger i SAS.

## Referanser
Liste over norske hørespill

Dette er en **liste over [[hørespill]]** med norsk tale.

## Kilder
*
*NRK Radioteateret 1952 – 2005 – NRKs hørespill fra 1952 til 2005
*Erling Mehls arkiv over hørespill
*Krim og spenning 1947 – 2007 (NRK)
1176 Lucidor

**1176 Lucidor** er en hovedbelteasteroide. Den ble oppdaget 15. november 1930 av Eugène Joseph Delporte ved Observatoire Royal de Belgique i Uccle.

## Eksterne lenker
*
1198 Atlantis

**1198 Atlantis** er en Mars-kryssende asteroide. Den ble oppdaget 7. september 1931 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Eksterne lenker
*
1202 Marina

**1202 Marina** er en asteroide i det ytre av hovedbeltet. Den ble oppdaget 13. september 1931 av Grigoriy N. Neujmin ved Krim-observatoriet i Simeiz på Krimhalvøya.

## Eksterne lenker
*
1203 Nanna

**1203 Nanna** er en hovedbelteasteroide. Den ble oppdaget 5. oktober 1931 av Max Wolf ved Landessternwarte Heidelberg-Königstuhl i Heidelberg.

## Eksterne lenker
*
1209 Pumma

**1209 Pumma** er en hovedbelteasteroide og går i bane innenfor asteroidefamilien Hygiea. Den ble oppdaget 22. april 1927 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Referanser


## Eksterne lenker
*
1210 Morosovia

**1210 Morosovia** er en hovedbelteasteroide og går i bane innenfor asteroidefamilien Eos. Den ble oppdaget 6. juni 1931 av Grigoriy N. Neujmin ved Krim-observatoriet i Simeiz på Krimhalvøya.

## Referanser


## Eksterne lenker
*
1211 Bressole

**1211 Bressole** er en hovedbelteasteroide. Den ble oppdaget 2. desember 1931 av Louis Boyer ved Observatoire astronomique d’Alger - Bouzaréah i Alger.

## Eksterne lenker
*
1215 Boyer

**1215 Boyer** er en hovedbelteasteroide og går i bane innenfor asteroidefamilien Maria. Den ble oppdaget 19. januar 1932 av Alfred Schmitt ved Observatoire astronomique d’Alger - Bouzaréah i Alger.

## Referanser


## Eksterne lenker
*
1224 Fantasia

**1224 Fantasia** er en hovedbelteasteroide. Den ble oppdaget 29. august 1927 av Sergej Beljavskij og Nikolaj Ivanov ved Krim-observatoriet i Simeiz på Krimhalvøya.

## Eksterne lenker
*
1225 Ariane

**1225 Ariane** er en hovedbelteasteroide og går i bane innenfor asteroidefamilien Flora. Den ble oppdaget 23. april 1930 av Hendrik van Gent ved Union Observatory i Johannesburg.

## Referanser


## Eksterne lenker
*
Varig gode

Et **varig gode** er et økonomisk gode som har en lang levetid og kan gi nytte over tid istedenfor å bli konsumert med en gang. Siden disse godene lever over en lengre periode så har konsumentene en lengre periode hvor godet kan kjøpes inn. Siden kjøp av slike goder kan utsettes over lengre perioder fører dette til at disse spesifikke godene har en mindre elastisitet i det lange løp og større elastisitet i det korte løp, i motsetning til ikke-varige goder.

## Se også
* Konsumvare

## Referanser
Studiestræde (København)

**Studiestræde** er en gate i Pisserenden i Indre By i København. Gaten er ca. 600 meter lang og går fra Bispetorvet i øst mot Axeltorv.

Gaten het opprinnelig Rådhusstræde fordi bygningen på hjørnet av Nørregade har vært byens rådhus. Bygningen fungerer nå som  bispegård. Gården ble overdratt til Københavns Universitet i 1479 og ble deretter kalt Studiegården og da skiftet gaten navn til Studiestræde.

Studiestræde har hatt flere prominente innbyggere opp gjennom tidene. I nr. 31 bodde Christian Sørensen som oppfant verdens første typografiske settemaskin og i professorgården i nr. 6 hadde Hans Christian Ørsted sitt kjemiske laboratorium fra 1823. Jacob Jacobsen Dampe, bodde i nr. 3 fra 1790.

## Referanser
Axeltorv (København)

**Axeltorv** er en plass i København omkranset av Vesterbrogade, Axelborg, Scala, Cirkusbygningen og Palads Teatret.

Plassen ble anlagt i 1917 og er oppkalt etter Københavns grunnlegger Absalon. Området var tidligere en del av Vester Farimagsgade (tidligere Farimagsvejen) og fungerte som plass for Københavns hovedbanegårds hovedinngang. 

Arkitekt Mogens Breyen sto for en ny plassdannelse i årene 1988–92 sammen med billedhugger Mogens Møller. Arbeidet ble premiert med Københavns Kulturfonds premie i 1993. Plassen består av et gulv med bornholmske granittfliser, en rekke av trær, en speildam eller fontene samt ni vaser av bronse. Dammen og vasene symboliserer solen og planetene, og den relative distanse vasene imellom avspeiler avstander i solsystemet.

## Se også
* Axel Towers

## Referanser
Nørre Voldgade (København)

**Nørre Voldgade** er en gate i det tidligere Nørre Kvarter (kjent som Pisserenden) og det tidligere Klædebo Kvarter i Indre By i København. Gaten er ca. 800 m lang og går fra Jamers Plads i sydvest til Gothersgade i nordøst, hvor den fortsetter som Øster Voldgade. På Nørre Voldgade finnes bl.a. Ørstedsparken og  Nørreport stasjon.

Historisk var gaten i likhet med Vester Voldgade et smalt strede opp til vollanlegget. Etter at vollene ble sløyfet i 1867 ble gaten lagt om.

Flere kunstnere har bodd i gaten, bl.a. dikteren Henrik Hertz (nr. 6 og senere nr. 8), komponisten Emil Horneman og maleren P.S. Krøyer (begge nr. 20), forleggeren F.L. Liebenberg (nr. 22), komponisten Hans Ernst Krøyer og skuespilleren Kristian Mantzius (begge i nr. 40).

## Eksterne lenker
* Pisserenden.com om eiendommene og beboerne
1187 Afra

**1187 Afra** er en hovedbelteasteroide. Den ble oppdaget 6. desember 1929 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Eksterne lenker
*
Gudrun Collett

**Gudrun Collett** (født von der Lippe 14. februar 1890 på Eidsfoss, død 19. november 1961 i Málaga) var en norsk forretningskvinne, kjent motstandskvinne under den andre verdenskrig der hun var aktiv i Danskehjelpen som fikk mat til det okkuperte Norge.

## Liv og virke
### Bakgrunn
Hun var datter av ingeniør Jacob von der Lippe (1856–1935) som i 1879 kjøpte det konkursrammede Eidsfos Jernverk med Christian Olsen.  I 1910 ektet hun ingeniør Emil Collett (1875-1940) som i 1933 fant opp vitamindrikken Sana-Sol. Han døde av hjernesvulst i 1940.

### Annen verdenskrig
Gudrun Collett ble aktiv i Danskehjelpen, hvor hun i 1943 startet «Danskehjelpens suppestasjoner» blant andre sammen med pastor Dagfinn Hauge  og Katrine Arnesen (overlærer ved Sagene skole). Arbeidet med suppestasjonene ble etterhvert ledet av Helga Evang. Uten at "nr. 24" og "nr. 28" (d.e. Gudrun Collett og Borghild Hammerich) hadde full kontroll over Danskehjelpen, hadde alle hadde vært ille ute, skriver Max Manus. Deler av danskematen ble lagret i kjelleren av hennes butikk, von der Lippes møbelforretning i Stortingsgaten 12.  I hennes hjem i Nordraaks gate 9 var det  «hemmelige sentraler, våpenlagre, m.m.». Her serverte hun og datteren (også aktiv i motstandshjelpen) ofte middag i det skjulte til  Gunnar Sønsteby. Det illegale arbeidet gjorde at hun i 1944 måtte flykte til Sverige. Oberst Wettres gård i Nannestad var mellomstasjon på ruten. På grensen ble hun tatt imot av Max Manus.

### Etterkrigstiden
I 1945 ble det satt i gang en pengeinnsamling i Norge som takk til Danmark for Danskehjelpen. Gudrun Collett satt i innsamlingskomiteen som organiserte arbeidet, sammen med blant andre professor Kristine Bonnevie, pastor Dagfinn Hauge, konservator Johan Henrik Langaard, dr. med. Håkon Rasmussen og Norges Banks sjefdirektør Nicolai Rygg. For de innsamlede midlene ble Lysebu kjøpt og gitt som nasjonalgave til Fondet for dansk-norsk samarbeid. For at Lysebu skulle bli i stand til å fylle sitt nye formål – å ta imot Fondets danske stipendiater – var det nødvendig med store endringer. Collett satt i utvalget som hadde ansvar for innredning og utvidelser av stedet. Med hjelp av sin stab av medarbeidere la hun ned et stort arbeid når det gjaldt utsmykning og anskaffelse av innbo og utstyr. Planene for innredningen ble utarbeidet av Gudrun Collett i samarbeid med interiørarkitekt Eva Nordsveen, som var sjef for designavdelingen i Colletts møbel- og arkitektfirma Von der Lippe A/S.

Sammen med Lysebus arkitekt, Magnus Poulsson, var Collett og Nordsveen med på å legge grunnlaget for den stil og kvalitet som fortsatt preger Lysebu.

I 1950 satt hun i styret for Norsk-Tsjekkoslovakisk Hjelpeforening som var ledet av Carl P. Wright.

## Utmerkelser

* Den kgl. danske belønningsmedalje 1947

## Referanser
Bernhard Ludvig Essendrop

**Bernhard Ludvig Essendrop** (1812–1891) var stortingsrepresentant, stortingspresident (1874-1881) og domprost i Trondhjem.

## Biografi
Han var sogneprest i Strinda og Bakklandet fra 1851 til 1876, og ordfører i Strinda 1862–65 og 1868–73.

Fra 1876 til 1883 var han sogneprest og domprost i Nidaros domkirke.

Han ble valgt til Stortinget i 1862, 1865 og 1874 som representant for Søndre Trondhjems Amt; og som vararepresentant i 1871; og i 1877 og 1880 som representant for byvalgkretsen Trondhjem og Levanger..

Essendrop var lagtingspresident i sin tredje valgperiode og stortingspresident fra 1874. I sine første perioder tilhørte han Stortingets liberale fløy, sammen med Johan Sverdrup, Johannes Steen og Ole Richter; senere ble han mer moderat/konservativ. 

Essendrop var preses i Det Kongelige Norske Videnskabers Selskab fra 1874 til 1883. Han var bror av statsråd og biskop Carl Peter Parelius Essendrop. Essendrops gate i Trondheim er oppkalt etter ham.

## Referanser


## Eksterne lenker
* 
*
Liste over europeiske stadioner

Det følgende er en liste over europeiske stadioner, rangert etter kapasitet (maksimalt antall tilskuere). Kapasiteten som er angitt, er den permanente totalkapasiteten, inkludert både sitteplasser og ståplasser, men uten mulighet for midlertidig plassering av ytterligere seter. 

De aller fleste stadioner i Europa blir brukt til fotball. 

Alle stadioner med en kapasitet på over 35 000 er inkludert på listen.
 

En stjerne markerer at laget ikke spiller samtlige hjemmekamper på denne stadionet. 

## Nåværende stadioner

## Referanser
Adler Mannheim

**Adler Mannheim** er et tysk ishockeylag fra Mannheim, stiftet som **Mannheimer ERC** i 1938, og dermed spiller en av grunnleggerne av den Deutsche Eishockey Liga. Det første laget ble satt ut i 1994 som en GmbH grunnlagt i 1938 av Mannheimer ERC, er den opprinnelige klubben fortsatt ansvarlig for lavere divesjon, kvinne-og ungdomsfotball. Adler Mannheim spiller sine hjemmekamper siden 2005 i 13 600-seters SAP Arena, seks tyske mesterskap, inkludert en rekord på fem siden grunnleggelsen av DEL. Fargene på Adler Mannheim, Mannheim byen fargene mørk blå, hvit og rød.

Nordmannen Ole Eskild Dahlstrøm spilte for klubben i sesongen 1997/98.

## Referanser


## Eksterne lenker
*
2. etappe av Giro d’Italia 2011

**2. etappe av [[Giro d'Italia 2011]]** ble kjørt den 8. mai 2011 og gikk mellom Alba og Parma. Sebastian Lang gikk i et enmansbrudd tidlig på etappen og satt alene i over 200 kilometer med en ledelse som på det meste kom opp i 19 og et halv minutt. Dermed var han først over den eneste kategoriserte stigningen på etappen og sikret seg den første klatretrøya under den 94. utgaven av Giroen. 

Inn mot mål var feltet samlet og veteranen Alessandro Petacchi viste seg sterkest i spurten. Italieneren sikret seg sin 22. etappeseier i rittet og den røde poengtrøyen. Spurten i Parma var kontroversiell da Mark Cavendish mente at Petacchi hadde sperret for han ved å bytte bane to ganger underveis i innspurten, men ingen grep ble tatt for å diskvalifisere Lampre-ISD-rytteren. Dagen var dog ikke helsvart for Cavendish som kunne ikle seg den rosa ledertrøyen etter målgang.

## Referanser


## Eksterne lenker
*  Resultater på gazzetta.it
*  Resultater på gazzetta.it
Kölner Haie

**Kölner Haie** er en ishockeyklubb fra Köln i Tyskland som ble stiftet i 1972 av splitting av fra Köln EK. 1994 var klubben med på grunnleggelsen av Deutsche Eishockey Liga, og er fortsatt DEL medlem. Siden 1973 har Kölner Haie spilt kontinuerlig i Deutsche Eishockey Liga, og var åtte ganger tysk mester. Den profesjonelle divisjonen opererer som en begrenset ansvar under det offisielle navnet «Köln Hockey Company, Haien", den opprinnelige klubben der ungdommen og amatør divisjon er integrert med, siden 2005. Fargene i begge klubber er rødt, hvitt og svart.

## Meriteter
* Tysk mestere
* 1977, 1979, 1984, 1986, 1987, 1988, 1995, 2002
* Tysk Cup vinner 2004
* European vice-vinnere i 1985 og 1996
* Spengler Cup Winners 1999

## Eksterne lenker
* http://www.haie.de/ på tysk
*
Bispetorv (København)

**Bispetorv** er et torv i København som  ligger på hjørnet av Nørregade og Studiestræde. Torvet var sentrum i middelalderbyen København. 

Torvet er preget av Vor Frue kirkes inngangsparti som vender ut mot torvet og Reformationsmonumentet utført av Max Andersen og Harald Lønborg-Jensen fra 1937–41.

## Eksterne lenker
* Bispetorvet 1-3 hos Pisserenden 
* Beskrivelse av Bispetorv på indenforvoldene.dk
* Reformationsmonumentet hos Kbh. kommune
Valle Central (Chile)

**Valle Central** (spansk: *Valle Central* eller *Depresión intermedia*) er en forsenkning mellom de chilenske kystfjellene og Andesfjellene. Avhengig av sammenhengen den brukes i kan betegnelsen Valle Central stå for minst tre geografiske områder: 

*I sin geografisk sett snevreste  betydning står Valle Central for vinregionen Valle Central (engelsk: *Central Valley*), som strekker seg fra Santiago og sørover til Biobío-regionen.

*I sin geografisk sett videste betydning er Valle Central ensbetydende med Valle Longitudinal, den geologiske forsenkningen som gir en nærmest uavbrutt dalsenkning fra Pampa del Tamarugal i Atacama-ørkenen i nord (20° S) til Ofqui-eidet ved  46°S. Den sørligste delen av denne dalsenkningen ligger under vann, og de avgrensende fjellene i vest ligger på øyer.

*Den vanligste avgrensningen av Valle Central er fra rett nord for Santiago til Puerto Montt, hvorfra forsenkningen fortsetter under havet.
Campanoøyene

**Campanoøyene** (italiensk *Arcipelago Campano*) er en øygruppe i Tyrrenhavet sørvest i Italia. Den består av de fem øyene Capri, Ischia, Nisida, Procida og Vivara, som alle er en del av provinsen Napoli.

I antikken hadde øygruppen navnet Isole Partenopee (Partenopeeøyene) og inkluderte opprinnelig De pontinske øyer. I dag blir disse øyene regnet som en egen øygruppe.
Nysø Gods

**Nysø Gods** er en herregård nordvest for Præstø i Danmark og den ble oppført 1671–73 for kjøpmannen Jens Lauridsen. 

Herregården er den første i Danmark i barokk og er oppført i røde mursten samt i sandsten med rødt tegltak. Den er omgitt av en vollgrav på opprinnelig fire, men siden 1780-årene tre sider. Fra 1809 inntil lensavløsningen var herregården sentrum for Baroniet Stampenborg.

Nysø var samlingspunkt for mange kunstnere i den danske gullalderen på 1800-tallet, blant annet H.C. Andersen og Bertel Thorvaldsen, hos baron Hendrik Stampe og hustru Christine Stampe. På slottet er et museum for Thorvaldsen. 

Nysø Gods er på 1041 hektar med Jungshovedgaard, Christinelund, Henriklund og Mariannelund 

## Eiere av Nysø
* (1670–1687) Jens Lauridsen
* (1687–1707) Barbara Wilders gift Lauridsen
* (1707–1709) Anne Margrethe Lauridsdatter Lauridsen
* (1709–1742) Johann Nicolaus Voigt
* (1742–1761) Cathrine Kristine von Holstein gift Danneskiold-Samsøe
* (1761–1763) Gustav Frederik Holck
* (1763–1785) Henrik Adam Brockenhuus
* (1785–1795) Niels Lunde Reiersen
* (1795–1800) Peter Thestrup
* (1800–1826) Holger Stampe
* (1826–1876) Henrik Stampe
* (1876–1892) Henrik Stampe
* (1892–1904) Holger Stampe-Charisius
* (1904–1925) Henrik Stampe
* (1925–1934) Slægten Stampe
* (1934–1960) Birgitte Stampe gift Holst
* (1960–1990) Peter Stampe Holst
* (1990–2010) Peter Stampe Holst / Marianne Themsen gift Stampe Holst
* (2010–) Marianne Themsen gift Stampe Holst

## Fredning
Nysø ble fredet i 1918, fredningen utvidet i 1964. Fredningen omfatter hovedbygningen, Thorvaldsens verksted pluss tre andre bygninger med omgivelser.

## Referanser


## Litteratur
* J.P. Trap: Danmark 5.udgave, Kraks Landbrug

## Eksterne lenker
* Thorvaldsen Samlingen på Nysø Besøkt 16. mai 2014
* Om Nysø på nysoe.dk Besøkt 16. mai 2014
* H.C. Andersen Information: Nysø Besøkt 16. mai 2014
Varg Veum – Svarte får (hørespill)

***Varg Veum: Svarte får*** er et norsk kriminalhørespill på fire episoder om privatdetektiven Varg Veum som gikk på NRK Radio i 1998. I denne serien får Varg Veum får to saker å hanskes med. Hans venninne fra Folkeregistret trenger ham til å spore opp lillesøsteren, som Veum en gang tidligere har reddet ut av narkomiljøet. Nå er hun tilbake i det. Samtidig blir han kontaktet av en svart sørafrikansk student som vil ha oppholdstillatelsen sin forlenget i Norge. I begge sakene ligger det mer bak en først antatt. Rollen som Varg Veum spilles av Bjørn Willberg Andersen. Historien er basert på Gunnar Staalesens bok med samme navn fra 1988. Staalesen har også vært med å forme manus. Regi er ved Nils Nordberg.

Hørespillet er utgitt på CD av Lydbokforlaget.

## Medvirkende

## Referanser
Oliver Waespi

**Oliver Waespi** (født 1971) er en sveitsisk komponist. Waespi har studert komposisjon og orkesterledelse ved høgskolen i Zürich og ved Royal Academy of Music i London.

## Utvalgte verk
* *Nachtferne* (2003), for kammerorkester
* *Falls* (2006), for piano
* *Audivi Media Nocte*, pliktnummer EM for brass band 2011
* *As if a voice were in them* (2014), for brassband.
* *Hypercube* (2015),  for brassband.

## Referanser
Salavat Julajev Ufa

**Salavat Julajev** (russisk: Салават Юлаев) er en profesjonell ishockeyklubb fra Ufa i republikken Basjkortostan i Russland. De spiller i KHL.

Klubben er oppkalt etter Salavat Julajev, en basjkirsk nasjonalhelt. Tidligere var klubben kjent som *Trud Ufa* (1957–1959) og *Gastello Ufa* (1959–1962). Salavat Julajev Ufa vant den russiske Super League-tittelen i 2008. Salavat Julajev Ufa har spilt i 77 internasjonale kamper med klubber fra Bulgaria, Danmark, Latvia, Polen, Romania, Finland, Kroatia, Tsjekkoslovakia, Sveits og Sverige (med en rekord på 67 seire, 5 uavgjorte og 5 tap). Den første internasjonale kampen ble spilt 30. desember 1961 i Ufa.
Roberto Ferrari (syklist)

**Roberto Ferrari** (født 9. mars 1983 i Gavardo) er en profesjonell italiensk landeveissyklist. Han syklet store deler av sin karriere for det italienske UCI WorldTourlaget Lampre-Merida. Han la opp etter 2019-sesongen.

## Meritter

;2006
:GP Citta di Felino
:Trofeo Citta di Brescia
;2008
:Prologen, Tour Ivoirien de la Paix
;2009
:Memorial Marco Pantani
;2010
:GP di Lugano
:Giro del Friuli
:5. etappe, Brixia Tour
;2011
:1. og 3. etappe, Tour de San Luis
;2012
:Route Adélie
:Flèche d'Emeraude
:5. etappe, Tour de Taiwan
:11. etappe av Giro d'Italia

## Referanser


## Eksterne lenker
*
Hypotesen om effisiente markeder

**Markedseffisiens** eller **hypotesen om effisiente markeder** er en hypotese som sier at finansielle markeder er effisiente dersom prisene på verdipapirene reflekterer all tilgjengelig informasjon.

Det er flere former av denne hypotesen på bakgrunn hva slags informasjon som er tilgjengelig, fra historisk informasjon til all informasjon frem til nåtid, offentlig tilgjengelig og privat informasjon.

Svak effisiens er prisen på aksjen reflekterer historiske prisbevegelser

Semisterk effisiens er prisen reflekterer historiske bevegelser og all offentlig tilgjengelig informasjon

Sterk effisiens er prisen reflekterer historiske bevegelser, all offentlig tilgjengelig informasjon, og all privat/utilgjengelig informasjon.

I et sterkt effisient marked vil prisen på en aksje til enhver tid reflektere reell pris. Det vil altså ikke være mulig å finne en kunstig lavt priset aksje, som man kan kjøpe med tanke på å selge med fortjeneste. Aksjespekulasjon vil ikke være rasjonelt.

Effisiensparadokset er for at et marked skal være effisient, må det finnes tilstrekkelig mange investorer som mener at det ikke er effisient. Dette fordi det ellers ikke vil være tilstrekkelig omsetning.
Heimosodat

**Heimosodat** er et finsk navn for en rekke småkriger og ekspedisjoner utført av finske styrker for å støtte folk i Øst-Karelen, Ingermanland og Estland som ønsket løsrivelse fra Sovjet-Russland. Direkte oversatt betyr navnet «slektskapskriger» eller «kriger for beslektede folkeslag», ettersom folkegruppene i de respektive landområdene anses for å være nært beslektet med finnene. Begrepet oversettes også til tider med «stammekriger».

Mellom 1918 og 1922 deltok omtrent 9 000 finske frivillige i kampanjer som enten gikk ut på å erobre landområder på vegne av Finland, eller å hjelpe folk i andre landområder med å oppnå selvstendighet. Mange av de frivillige var inspirert av ideen om et Stor-Finland.

Her er en liste over de finske slektskapskrigene:

*Viena-ekspedisjonen
*Petsamo-ekspedisjonene
*Det ingriske opprøret
*Den estiske uavhengighetskrigen
*Aunus-ekspedisjonen 
*Øst-Karelen-opprøret
Gjenanskaffelsesverdimodellen

**Gjenanskaffelsesverdimodellen** er en regnskapsmodell hvor alle verdier er ført opp til gjenanskaffelseskostnaden. Andre regnskapsmodeller er historisk kost modellen og nåverdimodellen. 

I Norge er anleggsmidler i stor grad bokført til historisk kost da dette er hovedregelen gitt i regnskapsloven Omløpsmidler verdivurderes som regel til laveste verdi av historisk kost og gjenanskaffelseskostnad for, da dette er hovedregelen for omløpsmidler i regnskapsloven som kan begrunnes med forsiktighetsprinsippet. I Norge er det en konservativ holdning til verdifastsettelse, men innføringen av IFRS har ført til at verdier i større grad kan verdivurderes til virkelig verdi og til og med oppskrives.

## Referanser
Margin (finans)

**Margin** er i finans et pant som en innehaver av et finansielt instrument må ha for å dekke kredittrisikoen som andreparten i finanshandelen påtar seg.
Ueli Maurer

**Ueli Maurer** (født 1950 i Wetzikon) er en sveitsisk politiker for Schweizerische Volkspartei. Han er medlem av det sveitsiske forbundsrådet og leder av det sveitsiske føderale forsvarsdepartementet. Maurer var fra 1. januar 2013 leder av forbundsrådet, for en periode på ett år.

## Liv

Maurer ble født inn i en bondefamilie i Zürcher Oberland. Han utdannet seg til regnskapsfører før han fra 1994 til 2008 var direktør i bondelaget i Zürich. Han var deretter president for foreningen for sveitsiske grønnsaksdyrkere inntil han ble valgt til medlem av Forbundsrådet. Han har tjenestegjort i den sveitsiske hæren med rang som major.
 
## Politisk karriere
Ueli Maurer var fra 1978 til 1986 medlem av kommunestyret i den sveitsiske byen Hinwil. Han ble valgt til det kantonale parlamentet i Zürich i 1983, og valgt som parlamentets president i 1991. I 1996 ble Maurer valgt til president for Det sveitsiske folkepartiet, et verv han hadde til 2008.

Sveits' parlament valgte 10. desember 2008 Maurer som medlem av forbundsrådet, forøvrig som Samuel Schmids etterfølger. Maurer tiltrådte regjeringsposisjonen den 1. januar 2009. Maurer ble 5. desember 2012 valgt som leder av Forbundsrådet for en periode på ett år, med tiltredelse 1. januar 2013.

Maurer er gift og har seks barn.

## Referanser

## Eksterne lenker
* 
* Biografi på internettsiden til Nationalrat
ABFSU

**All Burma Federation of Student Unions** (**ABFSU**) er en paraplyorganisasjon som omfatter alle studentunionene i Burma, og som kjemper for uavhengige akademiske institusjoner og for studenters rettigheter. ABFSU kjemper også mot det burmesiske militærregimet, og gir informasjon til utenlandsk media om situasjonen i Burma.

Organisasjonen kan ikke lenger operere åpent inne i Burma, og opprettet i 1988 en egen avdeling utenfor landet, for å informere det internasjonale samfunnet om regimets undertrykking av demokratiaktivister og rasering av utdanningssektoren. ’All Burma Federation of Students Unions – Foreign Affairs Committee’ (ABFSU-FAC) arbeider også for å fremme og styrke internasjonale studentorganisasjoner og -aktivisme.

## Historie
Studentorganisasjonen Rangoon University Students' Union (RUSU) ble etabler i 1931, og i 1935 ble denne ledet av Aung San, Ko Nu, Ko Thein Pe og Ko Kyaw Nyein. Disse ledet en studentstreik mot de britiske kolonimaktene. Den første studentkonferansen ble arrangert i Rangoon i 1936, der ble All Burma Students' Union (ABSU) etablert, med Ko Yarship som leder og Ko Aung San som nestleder, og ABSU ble endret til All Burma Federation of Student Unions (ABFSU) i 1951 for å inkludere studenter i hele Burma. 

ABFSU har spilt en framtredende rolle i kampen mot undertrykkende regimer i Burma – fra britiske koloniherrer og japanske okkupasjonsstyrker til det nåværende militærregimet, som tok makten i 1962.

## Referanser


## Kilder
* Brief History of All Burma Federation of Student Unions (ABFSU)
Hockeyettan

**Hockeyettan** er den tredje høyeste divisjonen i svensk ishockey, og kommer etter den nest høyeste divisjonen, HockeyAllsvenskan. Hockeyettan har endret seg mye gjennom årene og varierer regionalt i en sesong.

1975-1999 var Hockeyettan nest høyeste divisjon, etter Elitserien i ishockey. 1999/2000 ble Allsvenskan Nord / Sør innført som en ny nest høyeste serie, og Divisjon 1 har siden vært tredje høyeste divisjon i svensk hockey.

## Eksterne lenker
*
Örebro HK

**Örebro Hockeyklubb** er et ishockeylag fra Örebro i  Sverige og de spiller sine hjemmekamper i Behrn Arena. Arenaen har en tilskuerkapasitet på 5500.

Laget ble dannet i 1990, da med navnet "HC Örebro 90", men endret så navnet 2005 til "Örebro HK". Etter at "Örebro IK" gikk konkurs 1999 ble klubben byens største, nå under navnet *"Viper".* I HC-tiden var de kalt *"Pirates".* Klubben spiller i 2020/2021 sesongen i den øverste ligaen i Sverige, SHL.

Damelaget spiller i *DamEttan Västra* i sesongen 2020/2021.

## Eksterne lenker
* 
* http://www.orebrohockey.se/
* https://web.archive.org/web/20111122003406/http://www.fjortontre.se/2.0/
Almtuna IS

**Almtuna IS** er et svensk ishockeylag fra Uppsala.

Almtuna IS ble stiftet 9. august 1932 og inneholdt da blant annet fotball, bandy og bordtennis. Det var ikke før 1947 at ishockey ble en del av programmet. Almtuna IS er nå en ren ishockeyklubb, med både kvinne- og herrelag. Almtuna IS er den mest suksessrike hockeyklubben gjennom tidene i Upplands hockeydistrikt. Den største suksessen var sesongen 1962/63 da de spilte i den daværende høyeste ligaen i Sverige, men det varte bare ett år til laget falt ut av serien med ett måls margin. I dag spiller laget i den nest høyeste serien, Allsvenskan. 

1987 skiftet klubben navn til Foreningen Uppsala / AIS, men på årsmøtet i 2000 igjen var det gamle navnet Almtuna IS igjen. I 2010 sikret Almtuna IS seg en plass i Kvalserien til den svenske Elitserien i ishockey for første gang i historien, etter playoff-serien i HockeyAllsvenskan hvor de møtte Mora IK (2-0 i kamper) og Malmö Redhawks (2-1 i kamper).

## Eksterne lenker
*
Johann Niklaus Schneider-Ammann

**Johann Niklaus Schneider-Ammann** (født 18. februar 1952) er en sveitsisk forretningsmann og politiker. Han var fra 2010 til 2018 økonomiminister og medlem av regjeringen.

Schneider-Ammann tok avsluttende eksamen som elektroingeniør fra ETH Zürich i 1977. I 1983 oppnådde han graden Master of Business Administration fra den franske handelshøyskolen INSEAD i Fontainebleau. 

Schneider-Ammann er medlem av Det frie demokratiske partiet. Den 22. september 2010 ble Schneider-Ammann medlem av Forbundsrådet, den sveitsiske regjeringen, som etterfølger etter Hans-Rudolf Merz. Han er siden 1. november 2010 økonomiminister i regjeringen. Schneider-Ammann kunngjorde før han tiltrådte regjeringsposten at han ville tre ut av og avvikle sine næringslivsengasjementer og fratre sine styreverv. 

## Referanser


## Eksterne lenker
*
IK Oskarshamn

**IK Oskarshamn** er et ishockeylag i Oskarshamn. IK Oskarshamn (forkortet til IKO) har spilte i SHL. Laget spiller sine kamper i Arena Oskarshamn, som kan romme over 3400 tilskuere. Arena Oskarshamn er resultatet av en fullstendig renovering av det gamle stadionet i 2004. Teamet har det siste tiåret hatt en gjennomsnittlig publikum på om lag 2000 mennesker.

## Eksterne lenker
*
IF Troja-Ljungby

**IF Troja-Ljungby** er en svensk ishockeyklubb fra Ljungby. Klubben ble stiftet 22. mars 1948.

I april 2008 ble klubben klar for å spille i Hockeyallsvenskan.

## Eksterne lenker
*
Twente

**Twente** (på nedertysk: *Tweante*) er en region i øst-Nederland, som er en del av provinsen Overijssel. Twente har rundt 600&nbsp;000 innbyggere. De fleste av dem bor i de største byene: Enschede, Hengelo og Almelo; den første ser også hovedstaden till regionen.

Twente ligger mer eller mindre mellom to elver: Regge og Dinkel. Regionen er kjent for sine pene bocagelandskaper, som tiltrekker mange turister.

## Navn
Forskere tror at regionen er navngitt etter germanerstammen *tvihanti*, som er først nevnt av Romerske historikeren Tacitus. Navn ble også funnet på to romerske altersteiner som ble funnet i området Housesteads i Storbritannia. Medlemmene av tvihantistammen skal ha vært del av en frysisk-romersk rytterkohort som ble sendt på en ekspedisjon til Storbritannia.

## Dialekt
62% av innbyggere snakker en nedertysk dialekt som kalles *Tweants*. Tweants har ingen standardformen. Hver by og bosetting har en egen versjon av dialekten. For spesielle dialekter finnes i byer Riessen, Eanter, Vriezenveen, Denekamp og Oldenzaal. De to siste har beholdt *doe*-formen (*du*), når andre dialektene har skiftet til *iej*.
Internasjonalisering

:*For prosessen med å tilpasse programvare til forhold i land eller språk, se [[Internasjonalisering og lokalisering]]
I økonomifaget er *'internasjonalisering''' prosessen som øker foretagenes involvering i internasjonale markeder. Det er ingen felles definisjon på internasjonalisering, men det er flere internasjonaliseringsteorier som forsøker å forklare hvorfor det er internasjonale aktiviteter. 

## Referanser
Simonetta Sommaruga

**Simonetta Sommaruga** (født 1960 i Zug, Sveits) er en sveitsisk politiker fra Det sosialdemokratiske partiet i Sveits. Hun er medlem av Forbundsrådet, den føderale regjeringen i Sveits, der hun er justis- og politiminister.

## Liv og virke

### Bakgrunn
Sommaruga vokste opp sammen med to brødre og en søster i Sins i Aargau. Hun gikk på gynmas i Immensee i Schwyz før hun utdannet seg som pianist i Luzern, California og Roma. Fra 1988 til 1991 studerte hun engelsk og romanistikk ved Universitetet i Fribourg, som ligger i kantonen Fribourg.

Sommaruga var mellom 1993 og 1999 leder i den sveitsiske stiftelsen for forbrukersaker, Stiftung für Konsumentenschutz, noe som gav henne mye offentlig anerkjennelse i den tysktalende delen av Sveits. Hun har siden 1999 vært stiftelsens president. I 2003 ble hun president i den sveitsiske hjelpeorganisasjonen Swissaid.

### Politisk virke
Sommarugas politiske karriere begynte da hun ble medlem av Berns storråd, kantonparlamentet i Bern. Hun satt i storrådet fra 1981 til 1990. Hun var medlem av kommunestyret i Köniz fra 1998 til 2005. I 1999 ble hun valgt inn i Nasjonalrådet og i 2003 ble hun valgt som medlem av Stenderrådet for kantonen Bern. Den 11. august 2010 kunngjorde Sommaruga sitt kandidatur til å etterfølge politikeren Moritz Leuenberger under valget til Forbundsrådet i 2010. Hun ble valgt inn den 22. september 2010.

Simonetta var Sveits' Forbundspresident i 2015.

### Privat
Sommaruga er gift med forfatteren Lukas Hartmann. Ekteparet er bosatt i Spiegel, i nærheten av Bern. Simonetta er en fjern slektning av den fremtredende sveitsiske advokaten og diplomaten Cornelio Sommaruga.

## Referanser